Document ID: 32009D0014

ROZHODNUTIE KOMISIE
zo 17. decembra 2008,
ktorým sa mení a dopĺňa rozhodnutie 2006/636/ES, ktorým sa stanovuje ročné rozčlenenie čiastok podpory Spoločenstva pre rozvoj vidieka podľa členských štátov na obdobie od 1. januára 2007 do 31. decembra 2013
[oznámené pod číslom K(2008) 8370]
(2009/14/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (1), a najmä na jeho článok 69 ods. 4,
keďže:
(1)
Rozhodnutie Komisie 2006/410/ES z 24. mája 2006, ktorým sa stanovujú sumy podľa článku 10 ods. 2, článku 143d a článku 143e nariadenia Rady (ES) č. 1782/2003, ktoré sa poskytujú fondu EPFRV a ktoré sú k dispozícii na výdavky pre fond EPZF (2), a ktorým sa na rozpočtové roky 2007 - 2013 určuje celková suma prevodov uskutočnených z EPZF do EPFRV v súlade s uvedenými článkami nariadenia Rady (ES) č. 1782/2003 (3) a s článkom 4 ods. 1 nariadenia Rady (ES) č. 378/2007 (4), ktorým sa stanovujú pravidlá dobrovoľnej modulácie priamych platieb ustanovených v nariadení (ES) č. 1782/2003, sa zmenilo a doplnilo rozhodnutím Komisie 2008/955/ES (5).
(2)
V dôsledku prijatia rozhodnutia 2008/955/ES je vhodné upraviť sumy, ktoré sú k dispozícii pre fond EPFRV, a pridať ich k ročným rozčleneniam týkajúcim sa podpory Spoločenstva na rozvoj vidieka.
(3)
Rozhodnutie Komisie 2006/636/ES (6) by sa preto malo zodpovedajúcim spôsobom zmeniť a doplniť,
PRIJALA TOTO ROZHODNUTIE:
Článok 1
Príloha k rozhodnutiu 2006/636/ES sa nahrádza textom prílohy k tomuto rozhodnutiu.
Článok 2
Toto rozhodnutie sa uplatňuje od rozpočtového roku 2009.
Článok 3
Toto rozhodnutie je určené členským štátom.
V Bruseli 17. decembra 2008

Labels: 18
15
19
5